आनंदीबेन पटेल
आनंदीबेन पटेल (; जन्म: 21 नवम्बर 1941) एक भारतीय राजनीतिज्ञ और 29 जुलाई 2019 से उत्तर प्रदेश राज्य की राज्यपाल हैं, वह मध्य प्रदेश की राज्यपाल तथा गुजरात की पहली महिला मुख्यमंत्री रह चुकी हैं। वे 1998 से गुजरात की विधायक हैं। वे 1987 से भारतीय जनता पार्टी से जुड़ी हैं और गुजरात सरकार में सड़क और भवन निर्माण, राजस्व, शहरी विकास और शहरी आवास, आपदा प्रबंधन और वित्त आदि महत्वपूर्ण विभागों की काबीना मंत्री का दायित्व निभा चुकी हैं। दि इंडियन एक्सप्रेस के द्वारा वर्ष-2014 के शीर्ष 100 प्रभावशाली भारतीयों में उन्हें सूचीबद्ध किया गया है। वे गुजरात की राजनीति में "लौह महिला" के रूप में जानी जाती हैं।जनवरी 2017 में वह मध्यप्रदेश की राज्यपाल नियुक्त हुई थी।
जीवराज नारायण मेहता
जीवराज नारायण मेहता (29 अगस्त 1887 - 7 नवंबर 1978) एक भारतीय स्वतंत्रता सेनानी एवं राजनीतिज्ञ थे। वे स्वतंत्र भारत की बड़ौदा रियासत के पहले "दीवान" (प्रधान मंत्री) बने। बॉम्बे राज्य के विभाजन के बाद, नवगठित गुजरात राज्य के पहले मुख्यमंत्री के रूप में (1960 - 63) तक कार्य किया। 1963 से 1966 तक यूनाइटेड किंगडम में भारतीय उच्चायुक्त के रूप में कार्य किया।